text: 3603 betonelementer på plads - sygehusbyggeri er nu halvvejs
  12 december 2018 kl. 15.55
  I dag blev det sidste betonelement sat på det nye supersygehus i Aabenraa. Dermed er byggeriet halvvejs, og tømrere, vvs-montører og elektrikere kan gå igang med at fylde ting i huset.
  Byggeriet af det nye sygehus begyndte i januar i år og skal være færdig til november næste år. Og da den sidste betonplade blev sat på plads i eftermiddag var byggeriet officielt halvvejs.
  - Det er skønt, det er en milepæl, siger projektchef Martin Djørup til TV SYD.
  Martin Djørup, projektchef, Sygehus Sønderjylland.: "Det er skønt, det er en milepæl."
  En kran løftede det sidste store betonlåg på plads på toppen af bygningen, som dermed er lukket. Nu har flere forskellige typer håndværker 11 måneder til at gøre huset til et sygehus med thekøkkener, handicaptoiletter og hvad der nu ellers hører til.
  Der er brugt 3603 betonelementer, og de vejer syv tons hver.
  